Diari Oficial de la Generalitat Valenciana


Sumari del DOGV 5844, del 08-09-2008 (2008/9943)

Bases particulars reguladores de la gestió del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell.
-----------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9943


Data del document
:   31-07-2008

Organisme emissor
:   Ajuntament de Beniparrell

Tipus de document
:   Concurs

Descriptors 

:   * Beniparrell
    * pla d'urbanisme
    * administració local

Bases particulars reguladores de la gestió del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell. [2008/9943]
El Ple de l'Ajuntament, en la sessió de 30 de juliol de 2008, va adoptar l'acord següent:
«Vista la sol·licitud d'inici de concurs per al desplegament i execució del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell, presentada per la mercantil Somalo Tres, SL, per la provisió d'Alcaldia de data 15 de juliol de 2008 i en aplicació del que establix l'article 130.3 de la Llei 16/2005, de 30 de desembre, de la Generalitat, Urbanística Valenciana (LUV) i l'article 281 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística (ROGTU), es va disposar sol·licitar informes tècnics i jurídics sobre la viabilitat de la sol·licitud.
Vist l'informe favorable a la sol·licitud formulada, per la provisió d'Alcaldia de data 18 de juliol de 2008 es va disposar la redacció de les Bases particulars reguladores de la gestió del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell.
Vist que de conformitat amb el que disposa l'article 130.3 LUV les bases particulars hauran de ser aprovades en el Ple de l'Ajuntament, en el mateix acord en què es decidisca l'obertura del procediment per a la gestió indirecta del programa d'actuació integrada.
Vist que conforme a l'article 132 LUV en el mateix acord en què s'aprove la gestió indirecta del programa d'actuació integrada, i les seues bases reguladores, s'ordenarà la publicació del corresponent anunci de concurs, que s'inserirà en el tauler d'anuncis de l'ajuntament i en el Diari Oficial de la Unió Europa i en el Diari Oficial de la Comunitat Valenciana.
La corporació, acorda:
Primer. Iniciar el procediment per a la gestió indirecta del Programa per al Desenvolupament d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell.
Segon. Aprovar les bases particulars reguladores de la gestió del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell i ordenar la seua publicació en el Diari Oficial de la Comunitat Valenciana.
Tercer. Ordenar la publicació de l'anunci de concurs en el tauler d'anuncis de l'Ajuntament, en el Diari Oficial de la Unió Europea i en el Diari Oficial de la Comunitat Valenciana.
Quart. Facultar l'alcalde per a efectuar qualsevol tipus d'actuació tendent a complir els objectius descrits anteriorment.»
Contra el punt segon del dit acord d'aprovació de les bases particulars, que és definitiu en via administrativa, de conformitat amb el que disposen els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística, i el que establix la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:
a) Amb caràcter potestatiu, recurs de reposició davant del mateix òrgan que va dictar l'acord recorregut, en el termini d'un mes, a comptar de l'endemà d'esta publicació en el Diari Oficial Comunitat Valenciana.
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, a comptar de l'endemà d'aquell en què es produïsca l'acte presumpte.
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptats des de l'endemà d'esta publicació en el Diari Oficial de la Comunitat Valenciana.
Tot això sense perjuí que es puga exercir qualsevol altre recurs o acció que s'estime procedent.
Beniparrell, 31 de juliol de 2008.- El secretari interventor: Jesús Montolío Ferrandis.
Bases particulars reguladores de la gestió del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell
Base I. Objecte de les bases particulars
Les presents bases particulars, que despleguen les bases generals reguladores de la gestió indirecta, publicades en l'Annex II del Decret 67/2006, pel qual s'aprova el Reglament d'Ordenació i Gestió Territorial i Urbanística Valenciana (d'ara en avant ROGTU), es redacten d'acord amb el que preveu l'article 131.2 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i article 286 ROGTU que la desplega.
Tenen per objecte regular les condicions de caràcter tècnic, jurídic, econòmic i administratiu del procediment d'adjudicació de la condició d'urbanitzador i el posterior desenvolupament i execució, per mitjà de gestió indirecta, del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell.
Base II. Naturalesa i règim jurídic del contracte per al desenvolupament i execució del programa d'actuació integrada
El present contracte té naturalesa jurídica administrativa especial, i en tot allò no previst en les presents bases particulars s'aplicaran la el Decret Llei 1/2008, de 27 de juny, del Consell, de mesures urgents per al foment de la vivenda i el sòl, la LUV, i el ROGTU.
S'aplicaran supletòria les disposicions contingudes en el Capítol V, del Títol II, del Llibre IV i Disposició Addicional Segona de la Llei 30/2007, de 30 d'octubre, de Contractes del Sector Públic (LCSP).
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.
De conformitat amb el que disposa l'article 194 de la LCSP i 286.1.e) ROGTU, l'Ajuntament té la prerrogativa d'interpretar els contractes per al desplegament i execució dels programes d'actuació integrada, resoldre els dubtes que oferisca el seu compliment, modificar els termes de l'adjudicació per causes imprevisibles o que no hagueren pogut ser previstes en les bases i que siguen d'interés públic, acordar la seua resolució i determinar els efectes d'esta.
Els acords, que s'adoptaran amb audiència prèvia al contractista per un termini mínim de 15 dies, podran fi a la via administrativa i seran immediatament executius.
Base III. Ordenació urbanística vigent
Els terrenys a programar són el que s'identifiquen en el plànol annex a les següents bases, i que limita al nord amb el barranc de Picassent, a l'est amb el poliesportiu i al sud i a l'oest amb sòl urbà residencial.
La programació d'esta actuació integrada comporta la modificació de l'ordenació urbanística que establixen les Normes Subsidiàries (NS) de Beniparrell per a les Unitats d'Execució 2.2. i 2.3, havent d'adaptar-se a les previsions que el Pla General d'Ordenació Urbana (PGOU), aprovat provisionalment pel Ple de l'Ajuntament en sessió de data 27 de gener de 2005 establix per a l'àmbit esmentat, que en el nou planejament s'inclou en la Unitat d'Execució núm. 12.
UE12
IEB 1,59 m²t/m²s
IER 1,12 m²t/m²s
ENS 1,12 m²t/m²s
ADO 0,00 m²t/m²s
AIS 0 m²t/m²s
IEI 0,00 m²t/m²s
IET 0,47 m²t/m²s
EB 9564,37 m²t
ER 6751,32 m²t
Base IV. Memòria de necessitats i objectius del programa d'actuació integrada
1. El programa d'actuació integrada perseguix recuperar un espai degradat per la falta d'edificacions, estendre l'ús residencial a tota la zona, millorar la imatge urbana respectant les característiques d'aquella, crear nous espais públics d'utilització generalitzada, i fer efectiu el principi d'equidistribució de beneficis i càrregues.
2. El programa d'actuació integrada haurà de contindre les previsions necessàries per a satisfer tots els objectius mínims i imprescindibles de programació a què es referix l'article 124.1 LUV, així com aquelles altres necessitats i objectius establits en el planejament vigent, i en particular els següents:
a) Gestionar la transformació jurídica en sòl residencial de les finques afectades pel programa. En este sentit l'urbanitzador estarà obligat a:
- Demanar als corresponents Registres (de la Propietat i Cadastre), tota la informació de les finques i titulars de drets i deures inclosos en l'actuació.
- Efectuar un estudi de les parcel·les semiconsolidades, amb proposta de solució en els termes que preveu el capítol III del títol I LUV.
- Presentar per a la seua aprovació el Projecte de Reparcel·lació.
- Pagar als creditors nets abans que la reparcel·lació accedisca al Registre de la Propietat.
- Inscriure en el Registre de la Propietat les noves finques resultants, especialment les destinades al domini públic.
- Fer constar en el Registre de la Propietat les afeccions existents
- Cancel·lar les finques cadastrals aportades a la reparcel·lació i inscriure les resultants en el Cadastre.
- Delimitar i fitar les parcel·les resultants del projecte de reparcel·lació prèviament a la recepció de les obres d'urbanització.
- Qualssevol altres actuacions necessàries per a la transformació jurídica de les finques afectades.
b) Urbanitzar completament la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió i integració de les xarxes d'infraestructures amb el seu entorn urbà.
c) Obtindre gratuïtament la zona verda inclosa en l'àmbit d'actuació a favor de l'Ajuntament.
d) Obtindre lliure de càrregues d'urbanització a favor de l'Ajuntament les parcel·les edificables corresponents al 5% de l'aprofitament tipus.
e) Ordenar el repartiment equitatiu de les càrregues i beneficis de l'actuació entre els afectats.
f) Edificar els solars resultants de l'actuació urbanitzadora serà de quatre anys, veient obligat l'urbanitzador a sol·licitar llicència d'edificació del 50% dels solars dels que resulte propietari en el termini de 2 anys a partir de la recepció municipal de les obres d'urbanització.
Base V. Paràmetres urbanístics
Els paràmetres urbanístics que es prendran són els establits en el PGOU en tramitació per a la UE12, que s'exposen a continuació, i que tindran caràcter vinculant, a excepció del coeficient limitador de vivendes, en aplicació del que disposa la D. T. Tercera LUV.
ET 2813,05 m²t
EI 0,00 m²t
TQQ 7311 m²s
SD-RV-AV 1382,00 m²s
ZV 1382,00 m²s
EQ 0,00 m²s
RV+AV 1814,75 m²s
TOTAL 3196,75 m²s
UE-12
ILLA M² SÒL ÚS TIPOLOGIA M² SOSTRE M²T ENS
Y67-3 6943,40 WTLLVGDRIWF-ESHTGRFVXU ENSUR 5060,288 3571,968
O78-1 9401,82 RBEVTKFLJYZ-BJXEEYMHNK ENSUR 4504,082 3179,352
TOTALS 4195,05 9564,37 6751,32
M²T M²T M²S
TERCIARI T INDUSTRIAL A ORDENAR M²S ZV M²S EQ M²S VIARI
1488,32 0 1488,32 1382 0 0
1324,73 0 1324,73 0 0 0
2813,05 0 2813,05 1382 0 1815
\* \* \* \* \*
UE12
IEB 1,59 m²t/m²s
IER 1,12 m²t/m²s
ENS 1,12 m²t/m²s
ADO 0,00 m²t/m²s
AIS 0 m²t/m²s
IEI 0,00 m²t/m²s
IET 0,47 m²t/m²s
EB 9564,37 m²t
ER 6751,32 m²t
ET 2813,05 m²t
EI 0,00 m²t
GTM 1794 m²s
SD-RV-AV 1382,00 m²s
ZV 1382,00 m²s
EQ 0,00 m²s
RV+AV 1814,75 m²s
TOTAL 3196,75 m²s
UE-12
MANZANA M² SUELO USO TIPOLOGÍA M² TECHO M²T ENS
P56-7 9886,49 TQCFGOQBOOT-FBWOIIMBNQ ENSUR 5060,288 3571,968
A03-5 4945,54 WJOZVFCKPLK-BOIQLAHMOU ENSUR 4504,082 3179,352
TOTALES 4195,05 9564,37 6751,32
M²T M²T M²S
TERCIARIO T INDUSTRIAL A ORDENAR M²S ZV M²S EQ M²S VIARIO
1488,32 0 1488,32 1382 0 0
1324,73 0 1324,73 0 0 0
2813,05 0 2813,05 1382 0 1815
Base VII. Criteris i objectius urbanístics i territorials
No s'admetran propostes de planejament que modifiquen l'ordenació urbanística establida en el PGOU aprovat provisionalment per a la Unitat d'Execució núm. 12, excepte aquelles modificacions puntuals de l'àmbit territorial, necessàries per a dotar-lo de coherència o millorar els seus accessos o infraestructures.
En el Document de Planejament haurà d'especificar-se que la qualificació com a dotacional del terreny destinat a zona verda es limite al sòl i volada excloent-ne el subsòl, que tindrà la consideració de bé patrimonial de l'Ajuntament i que puga destinar-se a aparcament privat.
Base VIII. Objectius d'edificació privada
Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en la Zona d'Ordenació Urbanística núm. 3 Eixample Urbà que s'adjunta com a Annex II.
En qualsevol cas les edificacions hauran d'harmonitzar amb l'entorn en què s'implanten i hauran de proposar mesures d'estalvi energètic i de consum a l'ús, recollides en el Codi Tècnic de l'Edificació.
Base IX. Prescripcions tècniques dels documents d'ordenació i gestió
Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV, ROGTU i en el Reglament de Zones d'Ordenació Urbanística de la Comunitat Valenciana.
L'aspirant a urbanitzador haurà de presentar junt amb l'alternativa tècnica:
a) Document de justificació de la integració territorial en aplicació del que disposa l'article 125.5 LUV.
b) Pla de Reforma Interior modificatiu de l'ordenació estructural, de conformitat amb la secció 4ª del capítol V del títol II de la LUV.
c) Estudi acústic, segons exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.
d) Estudi d'integració paisatgístic, segons l'article 48.4.a) del Decret 120/2006, del Reglament del Paisatge.
e) Cèdula Territorial d'Urbanització o còpia de la sol·licitud.
f) Projecte d'urbanització
Aquells que pogueren ser exigits per la legislació sectorial.
No serà necessari la presentació d'Estudi d'Integració Paisatgística, al ser l'ordenació a desenvolupar la prevista en el PGOU aprovat provisionalment i comptar este entre la seua documentació amb Estudi de Paisatge.
La dita documentació escrita i gràfica haurà d'aportar-se en suport informàtic en les condicions establides en l'Orde de 26 d'abril de 2007 de la Conselleria de Territori i Habitatge (DOCV 30 de maig de 2007), per la qual es regula la inserció en internet pels ajuntaments d'informació urbanística relativa al procediment i aprovació de programes per al desenvolupament d'actuacions integrades i projectes de reparcel·lació.
Base X. Prescripcions tècniques del projecte d'urbanització
El projecte d'urbanització haurà de definir els detalls tècnics de l'obra pública prevista en el Pla, havent de redactar-se amb la precisió suficient, perquè puga ser executat, eventualment, sota la direcció de tècnic diferent del seu redactor.
No podrà modificar les previsions del pla que desenvolupa, sense perjuí que puga efectuar les adaptacions de detall exigides per les característiques del sòl i del subsòl i subsòl en l'execució material de les obres. En cap cas, podrà contindre determinacions sobre ordenació, règim del sòl o de l'edificació.
Comprendrà tots els documents assenyalats en l'article 156.1 de la LUV i l'article 350 del ROGTU.
El projecte d'urbanització haurà de resoldre l'enllaç dels servicis urbanístics amb els de les àrees urbanitzades de l'entorn i acreditar que té capacitat suficient per a atendre'ls. En els servicis de titularitat privada s'acreditarà la disponibilitat real de subministrament per part de les empreses titulars d'este.
En la redacció del projecte d'urbanització es tindrà en compte la normativa específica en matèria d'accessibilitat, especialment el Decret 39/2004, de 5 de març, que desplega la Llei 1/1998, de la Generalitat, en matèria d'accessibilitat en l'edificació de pública concurrència i en el medi urbà, i l'Orde de 9 de juny de 2004, que desplega el Decret 39/2004, de 5 de març, en matèria d'accessibilitat en el medi urbà.
Es consideren prescripcions tècniques mínimes en cada un dels capítols, la normativa sectorial de compliment obligatori, així com les següents consideracions, sense perjuí dels condicionants tècnics i específics que s'establisquen en l'aprovació del projecte d'urbanització.
A fi d'unificar el disseny, facilitar el posterior manteniment per part de l'Ajuntament de Beniparrell així com millorar les prestacions i la imatge urbana caldrà ajustar-se als criteris següents:
Accessibilitat
Les actuacions urbanístiques hauran de preveure la seua accessibilitat tant en vials com en zones verdes. Per a la normalització de l'accessibilitat a Beniparrell s'utilitzaran els detalls i criteris establits en el Manual de parcs accessibles de la Conselleria de Benestar Social, que desplega la Llei 1/1998, d'Accessibilitat i Supressió de Barreres Arquitectòniques, Urbanístiques i Comunicació, Decret 39/2004, de 5 de maig, del Consell de la Generalitat Valenciana.
Distribució d'energia elèctrica i enllumenat públic
S'executarà segons el que establix el Reglament Electrotècnic de Baixa Tensió, ITC-BT. Esta xarxa serà subterrània i estarà formada per dos tubs de PVC de 90 mm de diàmetre (un d'estos albergarà el circuit elèctric, i quedarà el segon de reserva). Per a regular l'enllumenat es col·locarà un quadre de comandament i protecció al costat del CT. S'aportarà un estudi luminotècnic de la zona a urbanitzar.
- Les lluminàries corresponents a RV seran del model Sistema Lavinia de Guzzini 150W VSAP amb pal d'acer. El nombre de punts es definirà en l'estudi luminotècnic.
- Les lluminàries corresponents a ZV seran del model proposat pel redactor del projecte de jardineria i acords al llenguatge de la seua proposta, el model de la proposta es triarà prestant especial atenció als atacs vandàlics.
Elements de registre i connexions
Els elements de registre de les diverses instal·lacions seran de fosa i portaran inscrits el nom de l'Ajuntament de Beniparrell, així com del servici de què es tracta.
Es disposaran segons els seus reglaments i criteris de bona execució connexions de tots els servicis a les parcel·les edificables, almenys una per parcel·la resultant.
Jardineria en vials i enjardinament
Per a la implantació d'arbratge viari es realitzarà el càlcul de necessitats de reg en funció de les espècies triades, condicions climàtiques, edàfiques, fitosanitàries etc. Es valorarà l'ús d'espècies d'autòctones de bona rusticitat, adaptades al medi urbà amb necessitats de reg baixes i fàcil manutenció. En estes zones d'enjardinament lineal l'ample de la vorera serà com a mínim de 2 metres, els escocells seran de formigó prefabricat d'1x1 (Escofet o semblant), el marc de plantació serà aprox. de 8 metres, el tipus de copa per a voreres de 2 a 3 metres serà columnar sempre de diàmetre menor a 3 metres i l'altura a creu major de 2,5 metres, el calibre serà com a mínim de 16/18. Es presentarà l'etiqueta identificativa on es reculla el gènere, espècie i varietat, calibre i viver de procedència.
Atés que en el disseny d'una àrea enjardinada les solucions possibles són múltiples i la llibertat projectual és major, el «projecte de jardineria» aportat haurà de valorar-se en el seu conjunt; tenint especialment en compte com a criteris projectuals: - que «el jardí resultant» siga un espai propici per al seu gaudi en qualsevol època de l'any i des del moment de la seua posada en ús; - l'escala, proporció, varietat i nombre dels elements que ho conformen siga d'acord amb l'espai urbà que ocupen i als edificis que el configuren; - la qualitat dels materials i la seua resistència siga d'acord amb les diverses agressions característiques de les àrees urbana; - l'elecció d'espècies vegetals la solució i combinació de les quals ha de caracteritzar-se pel seu fàcil manteniment, seguretat, adaptació a les condicions del medi i escàs consum de recursos hídrics; - la zona verda constarà de cobertura vegetal almenys d'un 65% de la seua àrea, esta cobertura es resoldrà amb gespa adaptada combinat amb zones de cobresòls d'espècies xeròfites, les àrees pavimentades procuraran ser solucions que faciliten el drenatge fugint en la mesura que es puga de la solució de multiplicitat d'albellons puntuals; - es procurarà un llenguatge arquitectònic tranquil i la continuïtat espacial dels elements que conformen el jardí, a causa de les dimensions d'este es considera que tant la varietat de materials, mobiliari urbà com espècies vegetals no ha de ser excessiva.
Mobiliari urbà
Respecte dels contenidors de residus i resta de mobiliari urbà, hauran d'estar inclosos dins del projecte i es vetlarà pel millor disseny i integració en l'entorn urbà. Les qualitats seran Escofet o semblant.
Xarxa de sanejament i drenatge
La xarxes de sanejament i drenatge serà de tipus separatiu. Per a la normalització dels elements de sanejament de Beniparrell s'utilitzaran els detalls constructius i criteris establits per l'Entitat Metropolitana de Servicis Hidràulics.
Xarxa d'abastiment i reg
Per a la normalització dels elements d'abastiment d'aigua potable i de reg de Beniparrell s'utilitzaran els detalls constructius i criteris que figuren en el plec de condicions tècniques de l'empresa concessionària del servici d'aigua potable. Es disposarà d'hidrants en tots els encreuaments. Haurà d'instal·lar-se doble xarxa d'abastiment; per a aigua potable d'ús domèstic i una segona xarxa per al reg i neteja de carrers.
Xarxa de gas
La xarxa subterrània de gas es projectarà conforme de les indicacions de la companyia subministradora.
Xarxa de telefonia i telecomunicacions.
La xarxa subterrània de telefonia i telecomunicacions es projectarà a partir de les indicacions de la companyia subministradora.
Senyalització
En el projecte es preveurà la solució corresponent a la senyalització vial tant horitzontal com vertical. Tots els senyals seran de xapa blanca, d'acer dolç de primera fusió, segons les normes del MOPTMA. Els elements de sustentació i ancoratge seran d'acer galvanitzat. La seua disposició es farà d'acord amb la Policia Local de Beniparrell.
Servicis viaris. Ferms, voreres i paviments
La capa de rodament de ferm serà de mescles bituminoses. Les seccions dels ferms es projectaran basant-se en l'Orde Fom/3460/2003.
Les voreres seran de 2 metres d'amplària als dos costats del vial, i quedarà una calçada de 6 metres d'amplària. Sentit únic (carril 3 m + aparcament). Sentit doble (carril 3 m + carril 3m). La banda d'aparcament dota el vial de flexibilitat, ja que es delimitarà únicament amb pintura. En esta secció es disposarà d'arbratge en les voreres.
Respecte a l'execució de voreres en vies públiques, s'ajustarà quant al disseny al que disposa la normativa vigent d'accessibilitat i quant a la definició constructiva al que disposa l'article 124 de les Normes d'Ordenació Estructural del Pla General d'Ordenació Urbana.
Base XI. Terminis de desplegament i execució de programa.
De conformitat amb allò que s'ha preceptuat en els articles 131.2.i) de la Llei Urbanística Valenciana i 286.1.i) del Reglament d'Ordenació i Gestió Territorial i Urbanística, es fixen els següents terminis màxims:
- Presentació de textos refosos dels documents integrants de l'alternativa tècnica: dos mesos des de la notificació a l'urbanitzador de l'aprovació provisional o definitiva, que impose modificacions a l'alternativa tècnica.
- Notificació als propietaris sobre la possibilitat d'optar per la modalitat de retribució en metàl·lic: dos mesos comptats des de la notificació a l'urbanitzador de la resolució per la qual es declare que els textos refosos s'ajusten a les exigències de l'acord de programació, per a acreditar documentalment davant de l'Ajuntament, la pràctica de les notificacions als propietaris de l'aprovació del programa i del seu dret a optar per la retribució en metàl·lic de les càrregues d'urbanització.
- Sotmetiment a informació pública del projecte de reparcel·lació: dos mesos des de la finalització del termini per a l'opció per la modalitat de retribució.
- Presentació del text refós del projecte de reparcel·lació: un mes comptat des de la notificació a l'urbanitzador de les modificacions a introduir.
- Execució d'obres d'urbanització: tres mesos des de la inscripció del projecte de reparcel·lació en el Registre de la Propietat, la qual cosa s'acreditarà per mitjà d'acta de replantejament subscrita per la direcció les obres i, almenys, per un tècnic municipal. Dotze mesos per a la terminació de les obres d'urbanització, a comptar de l'acta de comprovació del replantejament i que s'acreditarà per mitjà del corresponent certificat final d'obres expedit pel director facultatiu.
- Edificació de solars: quatre anys des de la recepció de les obres d'urbanització per l'Ajuntament, per a sol·licitar llicència per a l'edificació de solars.
Dos anys des de la recepció de les obres d'urbanització, per a sol·licitar llicència per l'urbanitzador per al 50% dels solars de què resulte propietari.
L'urbanitzador està obligat al compliment dels terminis assenyalats. No obstant això, l'Ajuntament per causa justificada podrà concedir pròrrogues dels dits terminis, sense que en cap cas puguen excedir els terminis màxims previstos en l'article 332 ROGTU.
L'incompliment, per causa imputable a l'urbanitzador, dels terminis, i si és el cas, de les pròrrogues, comportarà la imposició de penalitats previstes en l'article 143 LUV i LCSP i, si és el cas, la resolució del contracte, amb confiscació de la garantia definitiva.
Base XII. Capacitat per a ser urbanitzador
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la LCSP.
3. No podran ser urbanitzadors ni promoure programes d'actuació integrada els que hagen participat en la investigació, experimentació, estudi o desenvolupament del Pla d'Acció Territorial o Pla General que afecte l'ordenació de l'àmbit que es licita.
Base XIII. Solvència econòmica i financera
La justificació de la solvència econòmica i financera de l'empresari la podrà acreditar per un o més dels mitjans següents:
a) Informe d'institucions financeres o, si és el cas, justificant de l'existència d'una assegurança d'indemnització per riscos professionals.
b) Si es tracta de persones jurídiques, presentació dels comptes anuals o extracte d'estes, en el cas que la publicació d'estes siga obligatòria en els estats on aquelles es troben establides.
c) Declaració relativa a la xifra de negocis global i de les obres, subministraments, servicis o treballs realitzats per l'empresa en el curs dels tres últims exercicis.
Base XIV. Solvència tècnica i professional
1. La justificació de la solvència tècnica i professional de l'urbanitzador s'acreditarà pels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat. Haurà d'estar format com a mínim, per un arquitecte i/o enginyer de camins, canals i ports, i un advocat.
c) Titulacions acadèmiques i professionals del personal de direcció de l'urbanitzador.
d) Declaració de les mesures de gestió mediambiental que el concursant estiga disposat a aplicar durant el desplegament i execució del programa d'actuació integrada.
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estos, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses i o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.
Base XV. Preu de licitació
El preu de licitació, equivalent al total de càrregues de l'actuació, que té caràcter de màxim i que servix de base per al càlcul de la garantia provisional, d'acord amb el que preveu l'article 140.1 de la Llei 16/2005, d'Urbanística Valenciana, ascendix a la quantitat 560.276,43 €, (cinc-cents seixanta mil dos-cents setanta-sis euros i quaranta-tres cèntims), IVA exclòs.
Base XVI. Garanties
1. Els que desitgen participar en el concurs de programació hauran de presentar resguard acreditatiu de la garantia provisional en alguna de les formes previstes en l'article 84 LCSP, per un import de 11.205,53 € (onze mil dos-cents cinc euros i cinquanta-tres cèntims), equivalent al 2% del preu de licitació, IVA exclòs.
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.
3. La garantia provisional s'extingirà automàticament i serà tornada als licitadors immediatament després de l'adjudicació definitiva del contracte. En tot cas, la garantia serà retinguda a l'adjudicatari fins que procedisca a la constitució de la garantia definitiva, i confiscada a les empreses que retiren injustificadament la seua proposició abans de l'adjudicació.
4. La garantia definitiva, que es constituirà en la forma i amb els efectes previstos en la LCSP, s'establix en un 10 per cent de les càrregues totals del programa, IVA no inclòs. Haurà de constituir-se amb anterioritat a la formalització del contracte per al desplegament i execució del programa.
Base XVII. Presentació de proposicions
1. Els que desitgen prendre part en la licitació hauran de presentar les seues proposicions en el termini de tres mesos a partir de la data d'enviament de l'anunci al Diari Oficial de la Unió Europea, en el Registre d'Entrada de l'Ajuntament de Beniparrell, siti en l'av. Llevant, 14, en horari de 09.00 a 14.00 hores. No s'admetrà la presentació de la documentació per correu.
Les proposicions es presentaran amb el model adjunt en l'annex III de les presents bases i estaran integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:
Sobre A. Alternativa tècnica, que es presentarà obert, i addicionalment en suport informàtic.
Sobre B. Proposició juridicoeconòmica, es presentarà en sobre tancat.
Sobre C. Es presentarà amb el títol de «Documentació» i contindrà la documentació següent:
a) Els que acrediten la personalitat jurídica del concursant i, si és el cas, la seua representació.
Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.
Si concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.
Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.
b) Els documents que acrediten els requisits de solvència tècnica i professional, econòmica i financera
c) Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent el trobar-se al corrent en el compliment de les obligacions tributàries i amb la seguretat social imposades per les disposicions vigents.
d) Resguard acreditatiu si haguera constituït la garantia provisional en els termes exigits en la base XVI.
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4.de la Llei Urbanística Valenciana. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra d'estos punts.
i) En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estos, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Cada concursant no podrà presentar més d'una proposició. Tampoc podrà subscriure cap proposta en unió temporal amb altres si l'ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.
Base XVIII. Contingut mínim de l'alternativa tècnica
L'alternativa tècnica del programa d'actuació integrada tindrà el contingut següent:
a) L'alternativa tècnica haurà d'anar acompanyada necessàriament d'un document de planejament, pla de reforma interior modificatiu de l'ordenació estructural actualment vigent, que incloga l'ordenació que s'establix en el PGOU aprovat provisionalment per a la unitat d'execució número 12.
b) Àmbit de l'actuació integrada. No es permetrà la redelimitació de l'àmbit territorial a programar per part de l'alternativa tècnica.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si és el cas, estatuts i acords socials d'esta.
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.
f) Projecte d'urbanització
g) Informes emesos per les companyies subministradores de servicis en relació amb l'actuació proposada o, si no n'hi ha, resguard acreditatiu d'haver-los sol·licitat.
h) Percentatge del compromís que assumix el licitador d'edificar de forma simultània a l'execució de la urbanització.
i) Mesures de control de qualitat i compliment de les normes de qualitat ambiental, si és el cas.
j) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.
k) Estimació preliminar i general d'aquells gastos d'urbanització variables l'import dels quals, encara que sent repercutible als propietaris, no es puga determinar per la concurrència d'ofertes.
l) Cèdula territorial d'urbanització o sol·licitud d'esta.
Base XIX. Proposició juridicoeconòmica
1. La proposició juridicoeconòmica haurà d'incloure necessàriament la documentació relativa als aspectes següents:
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta de programa i l'elecció d'una o altra modalitat de retribució.
A este efecte, inclourà com a mínim la informació següent:
- Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara paràmetres de parcel·la mínima edificable de resultat, índex d'edificabilitat neta, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant.
- Estimació preliminar de la repercussió unitària per metre quadrat de sòl (x ?/m²s) i de sostre (x ?/m²t) de les indemnitzacions i la resta de gastos d'urbanització variables, en aplicació de l'estimació preliminar i general d'estos continguda en l'alternativa tècnica, amb l'advertència que la seua quantia definitiva quedarà fixada en el projecte de reparcel·lació.
- Modalitat de retribució a l'urbanitzador. Si es proposa la modalitat de retribució en terrenys, informació sobre la possibilitat d'optar per la retribució en metàl·lic, així com el mode, condicions i termini per a l'exercici de la dita opció. Si es proposa la retribució en metàl·lic, informació sobre la possibilitat d'optar per la retribució en terrenys, indicant mode, condicions i termini per a l'exercici de la dita opció, o acreditació que concorre alguna de les causes legalment previstes que justificació la retribució en metàl·lic amb caràcter obligatori.
B) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.
C) Full resum de les dades econòmiques rellevants.
2. En tot cas, la proposició juridicoeconòmica determinarà amb claredat les magnituds econòmiques del programa, diferenciant l'import dels següents conceptes, que s'expressaran sempre IVA exclòs:
A) Pressupost de licitació de l'obra d'urbanització que haurà d'incloure el cost de les obres d'urbanització de la unitat d'execució objecte de programació i cost de conservació d'estes des de la seua finalització fins a la seua recepció per l'Ajuntament.
El pressupost licitació serà el resultat d'aplicar sobre el Pressupost d'Execució Material (PEM) els gastos generals (GG) que no podran excedir el 13% i el benefici industrial (BI) que no excedirà del 6%.
B) Cost de projectes que comprén els honoraris tècnics meritats per la redacció i direcció dels diferents projectes tècnics, havent d'especificar-se els corresponents a cada projecte, inclosos els gastos de tramitació, i respecte del projecte de reparcel·lació la seua elevació a escriptura pública, si és el cas, i la inscripció en el Registre de la Propietat.
C) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors, i que no podrà excedir un 15%.
Dins dels gastos de gestió de l'urbanitzador, haurà de destinar-se, almenys un 2% del seu import a sufragar els honoraris meritats per la redacció de les presents bases particulars i els informes tècnics i jurídics que l'Ajuntament puga sol·licitar per considerar-los necessaris per a l'adopció dels acords de programació, planejament, gestió i execució. Si no es fera ús d'esta partida o no s'esgotara, la quantia sobrant es descomptarà dels gastos d'urbanització definitius amb l'aprovació del compte de liquidació definitiva del projecte de reparcel·lació.
D) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.
E) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.
F) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució, i calculat d'acord amb les fórmules establides en l'article 306 del ROGTU.
G) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador.
\* \* \* \* \*H) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a estes, si és el cas, recolzades per una entitat financera degudament registrada.
3. La proposició juridicoeconòmica es presentarà degudament firmada i datada.
4. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
Base XX Admissibilitat de variants
No s'admetran variants, no considerant-se com a tals les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries.
Base XXI. Criteris d'adjudicació
Els criteris d'adjudicació seran:
Base XXII. Mesa de programació
A l'efecte de l'obertura dels sobres presentats, qualificació de la documentació presentada, es crea la Mesa de Programació, que estarà composta per:
- L'alcalde-president o membre en qui delegue:
- Vocals: un representant de cada un dels grups polítics: GIB, PSOE, PP i IU.
- Secretari: el secretari-interventor o persona que legalment el substituïsca.
Per a constituir vàlidament la Mesa de Programació serà necessària la presència, almenys de la meitat més un dels seus membres, entre els quals hauran de trobar-se en tot cas el president i el secretari. Els acords s'adoptaran, sempre que siga possible, per unanimitat dels membres presents. Si no és possible, es requerirà el vot favorable, almenys, de la meitat més un dels membres presents. En cas d'empat, decidirà el president amb vot de qualitat.
Esta mesa podrà demanar en qualsevol moment l'assessorament de tercers experts, membres o no dels servicis de la corporació, quan ho estime oportú.
Base XXIII. Actuacions prèvies a l'adjudicació
A) Qualificació documentació administrativa
Dins del termini d'un mes a comptar de l'expiració del termini de presentació de proposicions, es constituirà la Mesa de Programació, que procedirà a l'obertura del sobre C i a la qualificació de la documentació administrativa presentada pels concursants.
Si la mesa observara defectes o omissions esmenables en la documentació presentada documentació, podrà concedir un termini no superior a tres dies perquè el licitador els esmene.
Produïda, si és el cas, l'esmena, la Mesa procedirà a constatar per a cada licitador la concurrència dels criteris de solvència establits en les bases particulars, amb pronunciament exprés sobre l'admissió o inadmissió d'estos, indicant en este últim cas les causes.
A continuació, es procedirà en acte públic, per al qual es convocarà els licitadors amb tres dies d'antelació indicant lloc, dia i hora, a l'obertura del sobre A, podent requerir els aspirants a urbanitzador perquè en el termini màxim de 20 dies aclarisquen la documentació presentada, esmenen l'omesa o completen la que siga insuficient. No serà esmenable la no.presentació de l'acta notarial acreditativa del sotmetiment a informació pública de l'alternativa tècnica.
B) Informes i puntuació de les alternatives tècniques.
Produït, si és el cas, l'aclariment o esmena, la Mesa de Programació sol·licitarà informes tècnics i jurídics sobre les alternatives tècniques, que hauran d'emetre's en el termini de tres mesos a comptar del tercer dia hàbil següent a aquell en què s'haja produït la qualificació de la documentació administrativa. No obstant això, el dit termini quedarà suspés durant el transcurs del termini d'esmena que, si és el cas, s'haguera concedit.
Dins dels cinc dies següents a l'emissió dels informes, es dictarà resolució d'Alcaldia per la qual es determinaran les alternatives tècniques que han rebut una puntuació superior a la mínima fixada en la base XXI, i que serà notificada als licitadors, indicat la data lloc i hora en què tindrà lloc l'obertura de les proposicions juridicoeconòmiques.
C) Obertura, informes i puntuació de les proposicions juridicoeconòmiques
Dins dels 10 següents a la Resolució d'Alcaldia sobre puntuació de les alternatives tècniques, la Mesa de Programació procedirà en acte públic a l'obertura de les proposicions juridicoeconòmiques. La data de l'acte d'obertura de pliques, s'exposarà en el tauler d'anuncis de l'Ajuntament.
Únicament es procedirà a l'obertura d'aquelles proposicions juridicoeconòmiques que desenvolupen alternatives tècniques que hagen rebut puntuació superior a la mínima.
La Mesa podrà requerir els aspirants a urbanitzador perquè en el termini màxim de 10 dies, aclarisquen la documentació presentada, esmenen l'omesa o completen la que siga insuficient.
Produït, si és el cas, l'aclariment o esmena, la Mesa de Programació sol·licitarà informes tècnics i jurídics sobre les proposicions juridicoeconòmiques, que hauran d'emetre's en el termini d'un mes a comptar de l'acte d'obertura. No obstant això, el dit termini quedarà suspés durant el transcurs del termini d'esmena que, si és el cas, s'haguera concedit.
Obertes les proposicions juridicoeconòmiques, podran presentar-se al·legacions relatives al contingut d'estes durant el termini de 15 dies comptats des de l'acte d'obertura.
Rebuts els informes, i a la vista d'estos, la Mesa de Programació formularà proposta de valoració i puntuació de cada una de les proposicions juridicoeconòmiques i formularà i elevarà al Ple de l'Ajuntament proposta d'adjudicació i aprovació del programa, o declaració del concurs com a desert.
La proposta d'adjudicació de la Mesa no crea cap dret a favor de l'aspirant proposat, mentre no li siga adjudicat el programa per acord plenari.
Base XXIV. Dictamen del Consell del Territori i Paisatge
No serà exigible l'emissió de l'informe del Consell del Territori i el Paisatge previst en l'article 136.4 de la Llei Urbanística Valenciana, en no considerar-se complex el programa d'actuació integrada, i no excedir el seu àmbit de 50 hectàrees.
Base XXV. Adjudicació del programa
1. El Ple de l'Ajuntament disposarà d'un termini de tres mesos a comptar de l'obertura de les proposicions juridicoeconòmiques per a l'adjudicació del programa d'actuació integrada. Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.
En el mateix acord d'adjudicació s'aprovarà el programa d'actuació integrada des del punt de vista de l'ordenació urbanística i territorial, i es traslladarà a la conselleria competent en urbanisme.
Com el programa es compon d'alternativa tècnica que conté pla de reforma interior modificatiu de l'ordenació estructural -el Pla General no ha sigut aprovat definitivament-, l'aprovació municipal s'entendrà provisional i no legitimarà el desplegament i execució del programa fins a l'aprovació definitiva del pla corresponent per la dita conselleria. L'acord d'adjudicació s'entendrà, en tot cas, condicionat a la mencionada aprovació definitiva.
Si durant la fase de tramitació del programa s'aprovara definitivament el pla general, atés que l'ordenació estructural requerida és la mateixa que la continguda en el pla general en tramitació, correspondrà a l'Ajuntament l'aprovació definitiva del programa i del pla presentat, conforme a l'article 91 de la Llei Urbanística Valenciana.
Base XXVI. Formalització del contracte
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. Amb anterioritat a la formalització del contracte, l'urbanitzador haurà d'acreditar la constitució de la garantia definitiva, així com el pagament de tots els gastos originats pel concurs, així com estar al corrent en el pagament de les obligacions tributàries i de seguretat social, per mitjà de l'aportació dels corresponents certificats, i l'Ajuntament comprovarà pels seus propis mitjans que es troba al corrent en el pagament dels tributs municipals.
2. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, i s'hi annexarà un exemplar de les bases particulars de programació. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, amb indemnització dels danys i perjuís.
Base XXVII. Suspensió de llicències i de nous programes en la zona afectada
La suspensió de l'atorgament de llicències i d'aprovació nous programes operarà d'acord amb el que disposen els articles 101 i 103 de la Llei Urbanística Valenciana i articles 289 i 290 del Reglament d'Ordenació i Gestió Territorial i Urbanística Valenciana.
Base XXVIII. Compliment
1. El contracte s'entendrà complit amb l'adequada execució de la totalitat de les prestacions incloses, i s'extingirà una vegada l'Ajuntament haja aprovat el compte de liquidació definitiva del projecte de reparcel·lació.
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres.
3. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
4. Una vegada esmenades les deficiències apreciades, l'Ajuntament alçarà una acta de recepció definitiva, i començarà llavors el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.
6. El termini de garantia serà de 12 mesos des del moment que s'entenguen rebudes per l'Ajuntament. Durant este període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.
Base XXIX. Subcontractació
De conformitat amb l'article 142 LUV, podrà l'adjudicatari del concurs subcontractar prestacions parcials. No obstant haurà de donar compte d'això a l'Ajuntament de Beniparrell amb caràcter previ a la formalització d'estes, i adjuntarà a este efecte la documentació acreditativa de la solvència tècnica del subcontractista.
L'ajuntament disposarà del termini màxim d'un mes per a resoldre, transcorregut el qual sense resolució expressa s'entendrà consentida la subcontracta. En qualsevol cas serà de preceptiu compliment el que disposen els articles 210 i 211 LCSP.
Base XXX. Resolució
1. Són causes de resolució del contracte les previstes en la LCSP, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.
2. Són també causes de resolució del contracte les següents:
a) La mort o incapacitat sobrevinguda de l'urbanitzador o l'extinció de la seua personalitat jurídica.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) La falta de prestació en termini de la garantia definitiva.
d) La no-formalització del contracte en termini.
e) La demora injustificada en el compliment dels terminis fixats en les bases particulars de programació, i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandó quan el desplegament i execució del programa d'actuació haja deixat de desenrotllar-se o no es desenrotlle amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per 100.
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.
n) Incórrer el contractista, durant la vigència del contracte, en alguna de les prohibicions de contractar previstes en l'article 20 de la Llei de Contractes de les Administracions Públiques.
o) Les reiterades deficiències en l'execució del contracte.
p) L'incompliment greu dels deures essencials de l'urbanitzador directament imposats per esta llei.
q) L'incompliment d'alguns dels compromisos oferits.
r) La caducitat del programa per transcurs del termini total per a escometre'l i, si és el cas, la pròrroga.
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.
v) El desistiment o la suspensió del contracte per un termini superior a un any acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.
4. L'Ajuntament, en resoldre l'adjudicació, podrà acordar que l'urbanitzador continue l'execució del programa amb les seues mateixes condicions, durant el temps indispensable per a evitar perjuís a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
Base XXXI. Jurisdicció competent
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.ANNEX III
Model d'instància de presentació de proposicions
(Nom i cognoms)..., amb DNI número..., domiciliat a..., codi postal..., carrer ..., núm...., província..., país..., telèfon..., fax..., E-mail..., major d'edat, en plena possessió de la seua capacitat jurídica i d'obrar, en nom propi (o actuant en representació de la mercantil..., CIF número ... i domicili social a ..., codi postal..., carrer ... núm...., província..., país..., telèfon..., fax..., E-mail), conforme acredite amb la presentació de ....
EXPOSA:
Que havent-se assabentat de les bases particulars que han de regir el concurs públic per a la gestió indirecta del Programa d'Actuació Integrada de les Unitats d'Execució 2.2 i 2.3 de les Normes Subsidiàries de Beniparrell, i acceptant íntegrament el contingut d'estes, es compromet (en nom propi o de l'empresa) a assumir la gestió indirecta de l'actuació integrada, basant-se en la proposició que s'adjunta, que es presenta en tres sobres, corresponent cada un d'estos a:
Sobre A: alternativa tècnica, sobre obert.
Sobre B: proposició juridicoeconòmica, en sobre tancat.
Sobre C: documentació, en sobre tancat.
Cosa que firme a ..., el ... de ... de 2008
Firma: ...